ঝিনাইদহ প্রতিনিধিঃ ঝিনাইদহ কোটচাঁদপুর চৌগাছা সড়কে ট্রাক চাপায় সামছুল আলম (৫০) নামে এক ব্যক্তি নিহত হয়েছে। সোমবার বিকেল ৪টার দিকে কোটচাঁদপুর-চৌগাছা সড়কের মঙ্গলপুর এলাকায় এ দুর্ঘটনা ঘটে। নিহত সামছুল আলম কালীগঞ্জ উপজেলার বেলাট দৌলতপুর গ্রামের মহর আলীর ছেলে। সামছুল আলম রাস্তার পাশ দিয়ে হেটে যাবার সময় ট্রাক টি তাকে চাপা দিয়ে পালানোর চেষ্টা করে। এসময় এলাকার লোকজন ট্রাকটি গতিরোধ করে আটক করে। কোটচাঁদপুর থানার উপ-পরিদর্শক (এসআই) মো. সাখাওয়াত হোসেন এ তথ্য নিশ্চিত করে জানান, খবর পেয়ে দ্রুত ঘটনাস্থলে পৌঁছে নিহতের মরদেহ উদ্ধার করা হয়েছে। এ ঘটনায় চালক ঠান্ডু হোসেন ও ট্রাকটি আটক করা হয়েছে। পুলিশ বলছে নিহতের পরিবারের পক্ষ থেকে লিখিত অভিযোগ পেলে আইনগত ব্যবস্থা নেয়া হবে বলেও জানান তিনি।